ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ - Συνέπειες της έναρξης ισχύος της συνθήκης της Νίκαιας στις τρέχουσες νομοθετικές διαδικασίες

Μετά την έναρξη ισχύος της συνθήκης της Νίκαιας, την 1η Φεβρουαρίου 2003, ο κοινοτικός νομοθέτης θα πρέπει να αποφανθεί σχετικά με τις προτάσεις που υπέβαλε η Επιτροπής πριν από την εν λόγω ημερομηνία και οι οποίες βρίσκονται σε διάφορα στάδια της νομοθετικής διαδικασίας.

Η έναρξη ισχύος της συνθήκης της Νίκαιας θα έχει για τις εν λόγω εκκρεμούσες προτάσεις διάφορα είδη συνεπειών:

1. Η ΝΟΜΟΘΕΤΙΚΗ ΔΙΑΔΙΚΑΣΙΑ ΘΑ ΤΡΟΠΟΠΟΙΗΘΕΙ ΓΙΑ ΟΡΙΣΜΕΝΕΣ ΕΚΚΡΕΜΟΥΣΕΣ ΠΡΟΤΑΣΕΙΣ:

* Πρόκειται, κατ' αρχάς, για εκκρεμούσες προτάσεις που βασίζονται σε νομική βάση στην οποία η διαδικασία διαβούλευσης με το Ευρωπαϊκό αντικαθίσταται από τη διαδικασία συναπόφασης. Οι προτάσεις αυτές είναι:

* η πρόταση κανονισμού του Συμβουλίου για τη θέσπιση ευρωπαϊκού εκτελεστού τίτλου για μη αμφισβητούμενες αξιώσεις (COM(2002) 159), που βασίζεται στο άρθρο 61γ) της συνθήκης ΕΚ

* η πρόταση απόφασης του Συμβουλίου σχετικά με την έγκριση πολυετούς προγράμματος (2003-2005) για την παρακολούθηση του σχεδίου δράσης eEurope, τη διάδοση ορθής πρακτικής και τη βελτίωση της ασφάλειας δικτύων και πληροφοριών (MODINIS) (COM(2002) 425), που βασίζεται στο άρθρο 157 παράγραφος 3 της συνθήκης ΕΚ.

* Δεύτερον, πρόκειται για εκκρεμούσες προτάσεις που βασίζονται σε νομική βάση, για τις οποίες στο Συμβούλιο έγινε η μετάβαση από τη λήψη αποφάσεων με ομοφωνία στη λήψη αποφάσεων με ειδική πλειοψηφία. Αυτές είναι οι προτάσεις:

* η πρόταση απόφασης του Συμβουλίου σχετικά με την εκπροσώπηση και τον καθορισμό της θέσης της Κοινότητας σε διεθνές επίπεδο στο πλαίσιο της ΟΝΕ (COM(1998) 637), που βασίζεται στο άρθρο 111 παράγραφος 4

* η πρόταση οδηγίας του Ευρωπαϊκού Κοινοβουλίου και του Συμβουλίου σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στο έδαφος των κρατών μελών (COM(2001) 257), που βασίζεται στα άρθρα 12, 18, 40, 44 και 52

* η πρόταση οδηγίας του Συμβουλίου για την κατάργηση των οδηγιών 68/414/EOK και 98/93/EK του Συμβουλίου περί υποχρεώσεως διατηρήσεως ενός ελαχίστου επιπέδου αποθεμάτων αργού πετρελαίου και/ή προϊόντων πετρελαίου από τα κράτη μέλη της ΕΟΚ, καθώς και της οδηγίας 73/238/EOK του Συμβουλίου περί μέτρων προορισμένων να αμβλύνουν τις επιπτώσεις των δυσχερειών εφοδιασμού με πετρέλαιο και προϊόντα πετρελαίου (COM(2002) 488/4), που βασίζεται στο άρθρο 100 της συνθήκης ΕΚ.

* η πρόταση απόφασης του Συμβουλίου για την κατάργηση της απόφασης 68/416/EOK του Συμβουλίου περί συνάψεως και εκτελέσεως των ειδικών συμφωνιών των σχετικών με την υποχρέωση διατηρήσεως ενός ελαχίστου επιπέδου αποθεμάτων αργού πετρελαίου και/ή προϊόντων πετρελαίου εκ μέρους των κρατών μελών καθώς και της απόφασης 77/706/EOK του Συμβουλίου περί καθορισμού κοινοτικού στόχου μείωσης της κατανάλωσης πρωτογενούς ενέργειας σε περίπτωση δυσχερειών εφοδιασμού με αργό πετρέλαιο και προϊόντα πετρελαίου (COM(2002) 488/5), που βασίζεται στο άρθρο 100 της συνθήκης ΕΚ.

2. ΓΙΑ ΠΕΡΙΟΡΙΣΜΕΝΟ ΑΡΙΘΜΟ ΠΡΟΤΑΣΕΩΝ, ΟΙ ΤΡΟΠΟΠΟΙΗΣΕΙΣ ΠΟΥ ΕΙΣΗΓΑΓΕ Η ΣΥΝΘΗΚΗ ΤΗΣ ΝΙΚΑΙΑΣ ΣΥΝΕΠΑΓΟΝΤΑΙ ΤΡΟΠΟΠΟΙΗΣΗ ΤΗΣ ΝΟΜΙΚΗΣ ΒΑΣΗΣ ΤΟΥΣ.

* Με την προσθήκη ενός δεύτερου εδαφίου στο άρθρο 191, η πρόταση κανονισμού του Συμβουλίου σχετικά με το καταστατικό και τη χρηματοδότηση των ευρωπαϊκών πολιτικών κομμάτων (COM(2001) 343) αποκτά ειδική νομική βάση στη συνθήκη, η οποία πρέπει να αντικαταστήσει το άρθρο 308. Αυτή η αλλαγή νομικής βάσης συνεπάγεται τροποποίηση της διαδικασίας έγκρισης της πρότασης, η οποία γίνεται από διαβούλευση συναπόφαση.

* Επίσης, το νέο άρθρο 181A σχετικά με την οικονομική, χρηματοοικονομική και τεχνική συνεργασία με τρίτες χώρες πρέπει να αντικαταστήσει το άρθρο 308 σε ορισμένες εκκρεμούσες προτάσεις, εκτός από μία περίπτωση, με αποτέλεσμα να τροποποιηθεί η διαδικασία λήψης αποφάσεων στο Συμβούλιο, με τη μετάβαση από τη λήψη αποφάσεων με ομοφωνία στη λήψη αποφάσεων με ειδική πλειοψηφία :

- η πρόταση απόφασης του Συμβουλίου και της Επιτροπής σχετικά με τη σύναψη της συμφωνίας εταιρικής σχέσης και συνεργασίας μεταξύ της Ευρωπαϊκής Κοινότητας και των κρατών μελών της αφ' ενός, και της Δημοκρατίας της Λευκορωσίας, αφ' ετέρου (COM(1995) 44)

- η πρόταση απόφαση του Συμβουλίου και της Επιτροπής σχετικά με τη σύναψη πρωτοκόλλου της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους αφενός, και της Ρωσικής Ομοσπονδίας, αφετέρου (COM(1996) 150). για αυτήν την πρόταση, εξακολουθεί να ισχύει η διαδικασία λήψης αποφάσεων με ομοφωνία, λόγω του ότι το άρθρο 93 της συνθήκης ΕΚ αποτελεί μέρος των νομικών βάσεων.

- η πρόταση απόφασης του Συμβουλίου και της Επιτροπής σχετικά με τη σύναψη της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους αφενός, και του Τουρκμενιστάν, αφετέρου (COM(1997) 693)

- η πρόταση απόφασης του Συμβουλίου για την παροχή έκτατης χρηματοδοτικής συνδρομής στο Αζερμπαϊτζάν (COM(1998) 205).

- η πρόταση κανονισμού του Συμβουλίου για την τροποποίηση του κανονισμού (ΕΚ) 1268/1999 του Συμβουλίου σχετικά με την κοινοτική στήριξη για τα προενταξιακά μέτρα που αφορούν τη γεωργία και την αγροτική ανάπτυξη στις υποψήφιες χώρες της Κεντρικής και Ανατολικής Ευρώπης, κατά την προενταξιακή περίοδο (COM(2002) 519).

Με την παρούσα ανακοίνωση η Επιτροπή τροποποιεί επισήμως αυτές τις προτάσεις όπως αγαφέρεται παραπάνω.

3. Η ΕΠΙΤΡΟΠΗ ΓΝΩΣΤΟΠΟΙΕΙ ΣΤΟΝ ΝΟΜΟΘΕΤΗ

Η Επιτροπή γνωστοποιεί ότι σκοπεύει να αποσύρει την τροποποιημένη πρόταση COM(2001) 343 και να υποβάλει σύντομα νέα πρόταση, βάσει του άρθρου 191.